text: Eftersøgt kvinde fundet på græsplæne
  26 april 2011 kl. 06.38
  En 35-årig kvinde, som forlod sit hjem i Esbjerg i nedtrykt sindsstemning blev tirsdag morgen fundet bevidstløs på græsplænen ved Den Sociale Højskole.
  Politiet var igang med at samle hundepatruljer, og der var bestilt en helikopter til eftersøgningen, da en fodgænger fik øje på den livløse skikkelse på græsplænen.  Kvinden var ukontaktbar, som det hedder i lægesproget, men i live. 
  Kvinden forlod sit hjem på Skrænten i Esbjerg ved 21.30-tiden. Hun blev eftersøgt i området i nat. Da hun forlod hjemmet meddelte hun sine pårørende, at "nu gad hun ikke mere!"
  